**Vaana Oy** (ent. Palvelutili Oy) on suomalainen vuonna 2017 perustettu perheyritys, jonka tehtävänä on turvata suomalaisten hyvinvointia parantamalla sosiaali- ja terveyspalveluidemme kilpailukykyä. Vaanan ratkaisut parantavat kansalaisten päätäntävaltaa, nopeuttavat palveluiden saatavuutta, tehostavat kilpailua ja säästävät kustannuksia. Vaana on erikoistunut kansalaisten valinnanvapautta lisääviin ratkaisuihin, ja yrityksen päätuote on palvelusetelijärjestelmä.  Vaana syntyi, kun Smartum jakautui kolmeksi eri yhtiöksi alkuvuodesta 2017.

Yritys ja tuotteet
------------------

Vaana pyrkii ratkaisuillaan varmistamaan sosiaali-, terveys- ja varhaiskasvatuspalveluiden vertailun ja valinnan sekä sujuvan rahoituksen ja hallinnon.  Yli kymmenen vuoden ajan kehitetyillä palveluseteliratkaisuilla yritys tähtää kansalaisten päätäntävallan parantamiseen, palveluiden saatavuuden nopeuttamiseen, kilpailun tehostamiseen ja kustannusten säästämiseen. 

Vuonna 2010 markkinoille tullut Suomen ensimmäinen sähköinen palveluseteli, Vaana Palveluseteli (ent. Smartum Palveluseteli), on käytössä yli 80:ssä Suomen kunnassa, joiden alueella asuu yli miljoona ihmistä. Vaana Palveluseteliä on kehitetty vuodesta 2008 lähtien yhdessä kuntien ja palveluntuottajien kanssa.  Vaana Palveluseteliä vastaanottaa yli 1 300 sosiaali- ja terveyspalveluiden ja varhaiskasvatuspalveluiden tuottajaa ympäri Suomen.  Vaana uudisti koko verkkopalvelunsa ja sen käytettävyyden vuonna 2018. Uutta OmaVaana-järjestelmää pilotoitiin syksyllä 2018, ja järjestelmä julkaistiin vuonna 2019. 

Palvelusetelipalveluiden lisäksi Vaana on ollut mukana toteuttamassa uusia palvelumuotoja muun muassa sosiaali- ja terveysministeriön ja hallituksen kärkihankkeessa, jossa kokeiltiin henkilökohtaisen budjetin toteutusta Keski-Uudellamaalla.  Henkilökohtainen budjetti on laaja-alaista ja jatkuvaa tukea tarvitsevalle ikääntyneelle tai vammaiselle maakunnan myöntämä maksusitoumus, jolla henkilö voi valita palveluntuottajia, joilta hankkia hänelle ennalta suunniteltuja palveluja. 

Vaana tuottaa julkisten organisaatioiden päätöksenteon tueksi luotettavaa tietoa palvelusetelistä ja valinnanvapaudesta.  Vuonna 2019 yritys julkaisi Palveluseteli Suomessa 2019 -selvityksen, jossa avataan palvelusetelin nykytilaa ja haasteita sekä palveluntuottajan että palveluiden järjestäjän näkökulmasta.  Selvityksen mukaan palvelusetelin suosio kuntalaisten tarvitsemien palveluiden takaamisessa on kasvanut, mutta palveluseteliä koskevaa tutkimusta ja tiedonkeruuta olisi syytä parantaa kunnissa. 

Vuonna 2022 Vaanalla työskentelee 7 henkilöä ja yrityksen toimitusjohtajana toimii Kristiina Lindh. Vaana Oy (silloinen Palvelutili Oy) osti Lääkärihinta.fi-palvelun kehittäneen eMedi Innovations Oy:n vuonna 2017. Yhtiöiden henkilöstö yhdistyi ja aloitti toimintansa yhteisen Vaana-nimen alla samana vuonna.

Vuoden Palveluseteliteko -palkinto
----------------------------------

Vaana Oy myöntää vuosittain asiantuntijaraadin valitsemalle taholle Vuoden palveluseteliteko -palkinnon. Palkinto on tarkoitettu innovatiiviselle ja esimerkilliselle taholle ansiokkaasta palvelusetelitoiminnan kehittämistyöstä. Palkinnon saaja voi olla esimerkiksi kunta, yhtiö, järjestö tai muu jokin muu taho. 

Vuonna 2018 palkinto myönnettiin Pohjois-Karjalan sosiaali- ja terveyspalvelujen kuntayhtymä Siun sotelle lääkkeiden annosjakelun palvelusetelin käyttöönoton johdosta.  Vuonna 2017 Vuoden palveluseteliteko -palkinto myönnettiin Lapin kunnille palvelusetelin rivakasta käyttöönotosta, vuonna 2016 Vaasan kaupungin sosiaalityö ja perhepalvelut -yksikölle ja vuonna 2015 Lahden kaupungin ateriapalveluille.    

### Vuoden Palveluseteliteko -palkinnon voittajat

* Siun sote (2018)
* Lapin maakunta (2017)
* Vaasan kaupunki (2016)
* Lahden kaupunki (2015)

Lähteet
-------

1. ↑  Siun sotelle tunnustusta palvelusetelistä *www.karjalainen.fi*. Viitattu 19.2.2019.
2. ↑  Siun sote palkittiin palveluseteliteosta *Kuntalehti*.  8.2.2019. Viitattu 19.2.2019.
3. ↑  Vaana | Palveluseteli- ja valinnanvapausjärjestelmä *Vaana*. Viitattu 10.10.2018.
4. ↑  Tiimi | Vaana | Palveluseteli- ja valinnanvapausjärjestelmä *Vaana*.  Arkistoitu 10.10.2018. Viitattu 10.10.2018.
5. ↑  Olli Herrala: Smartum jakautui kolmeksi - Nooa Säästöpankin Rytkönen johtoon *Kauppalehti*. Viitattu 10.10.2018.
6. ↑  Vaana | Palveluseteli- ja valinnanvapausjärjestelmä *Vaana*. Viitattu 10.10.2018.
7. ↑  Tiimi | Vaana | Palveluseteli- ja valinnanvapausjärjestelmä *Vaana*.  Arkistoitu 10.10.2018. Viitattu 2.11.2018.
8. ↑  Referenssit | Vaana | Palveluseteli- ja valinnanvapausjärjestelmä *Vaana*. Viitattu 10.10.2018.
9. ↑  Palveluseteli | Vaana | Palveluseteli- ja valinnanvapausjärjestelmä *Vaana*. Viitattu 10.10.2018.
10. ↑  Saammeko esitellä: OmaVaana | Vaana | Palveluseteli- ja valinnanvapausjärjestelmä *Vaana*.  28.5.2018.  Arkistoitu 10.8.2020. Viitattu 10.10.2018.
11. ↑  Vaana tekee valinnanvapaudesta totta - sote-uudistuksesta riippumatta *Mynewsdesk*.  Arkistoitu 10.10.2018. Viitattu 10.10.2018.
12. ↑  Henkilökohtainen budjetti | Vaana - Valinnanvapausjärjestelmä *Vaana*. Viitattu 2.11.2018.
13. ↑  Tiimi | Vaana | Palveluseteli- ja valinnanvapausjärjestelmä *Vaana*.  Arkistoitu 10.10.2018. Viitattu 9.9.2019.
14. ↑  Lataa Palveluseteli Suomessa 2019 -selvitys *Vaana*. Viitattu 9.9.2019.
15. ↑  Tuore kysely: Palvelusetelien vaikutukset jäävät turhan usein hämärän peittoon *Kuntalehti*.  8.8.2019. Viitattu 9.9.2019.
16. ↑  Nina Airisto: Kysely: Palveluseteli ei avaa yritykselle hunajapurkkia – Kunnat selvittävät keskeisiä vaikutuksia heikosti *Mediuutiset*. Viitattu 9.9.2019.
17. ↑  Uusi diginyrkki vie valinnanvapauden maailmalle: Lääkärihinta.fi ja Palvelutili yhteen *Mynewsdesk*.  Arkistoitu 10.10.2018. Viitattu 10.10.2018.
18. ↑  Ehdota Vuoden Palveluseteliteko -palkinnon saajaa! *Vaana*. Viitattu 2.11.2018. [vanhentunut linkki]
19. ↑  Siun sote palkittiin – otti palvelusetelin ensimmäisenä käyttöön lääkkeiden annosjakelussa *Apteekkari*. Viitattu 8.2.2019.
20. ↑  Lapin kuntia palkittiin palvelusetelin rivakasta käyttöönotosta, kuntien tiivis yhteistyö vakuutti tuomariston *Lapin Kansa*.  9.2.2018. Viitattu 10.10.2018.
21. ↑  Heidi Asplund: Lahden ateriapalveluiden palveluseteli saa kiitosta - vanhusten ravitsemus on parantunut *ESS.fi*.  10.12.2015. Viitattu 2.11.2018.
22. ↑  Palvelusetelit valmistavat yrittäjiä ja kuntalaisia tulevaan *Yrittajat.fi*.  9.12.2016.  Arkistoitu 9.2.2019. Viitattu 2.11.2018.
23. ↑  Nina Airisto: Asiakas ei maksa senttiäkään! Pohjois-Karjala otti lääkkeiden annosjakelun valinnanvapauden piiriin ja pokkasi palkinnon *Mediuutiset*. Viitattu 19.2.2019.

Aiheesta muualla
----------------

* Vaana Oy